2018

Ça s' a passé ciste anêye la 

 Etrevéns a vey avou l' walon 

 Fiesse ås lingaedjes walons 
Enondaedje do label «Nosse comene dit oyi» (1î d' måss)

Li fiesse ås lingaedjes walons ava come tinme li scolaedje do walon azès djonnes. Dipus d' 15 pordjets fourît prezintés å mwaisse raploû d' Nameur li 19 di may.

Li bate di noûmots a stî sol voyaedjåjhe (tourisse).

 Lives e walon 

 Raglenaedjes on pô pattavå (Calixte Culot)
 25 escrijheus des deus Inne (Willy Burgeon)
 Letes di guere d' on piyote (Pierre Lazard)
 Plouves (Dominique Heymans)
 Li conferince di Limbôr, vî scrijhaedje e walon replaidî pa Jean Lechanteur eyet Camille Meessen dins l' coleccion «Nos dialectes» (l° 13)
 Ene cope di deus (Jean-Luc Fauconnier)
 Mes meye prumîs mots d' walon (Heather Amery & Stephen Cartwright, ratourné e walon avou l' accint do Coûtchant pa Jean-Luc Fauconnier.
 Cactaedjes e cåbaret (Philippe Antoine)

 Lives avou des cåzaedjes e walon 
 Marcel Jeanpierre, sourcier d'Ardenne (Jean-Philippe Legrand)
 Polochon (Joël Thiry)

 Teyåte e walon 
Creyåcions: 
 On fi d' trop (Nicole Goffart)
 Di håre et d' hote (Manfred Siquet)
 Li creyåcion do Monde (André Mottet)

 Plake di muzike e walon 
 Mimile et les bribeus d' toubak 4 (Vincent Delire)

 Etrevéns a vey avou l' Walonreye 
Li 1î d' måss, enondaedje do label «Nosse comene dit oyi», avou sinateure po les comenes di Blegné, Chevri-Rance, Derbu, Djerpene, Djeve, Hu, Lidje, Måmdey, Nameur et Tchålerwè.

On rbatijhe ene rowe di Tchålerwè å no da Patrice Loumoumba.

 Etrevéns a vey avou l' Beldjike 
Les Rodjes Diåles wangnèt li ptite finåle (adon rascode li medaye di bronze) al Cope daegnrece di fotbale (c' est l' prumî côp di leu-n istwere. Mins docô après, les discovietes di frawtinaedje dins l' tchampionat d' Beldjike (lomé "fotbelgate" pa Jean Goffart) vént rafroedi les pus fels sopoirteus.

Li solea gåta l' Beldjike; des timperateures teribes di l' esté ont fwait dåner les cinsîs, di cåze d' ene setchresse k' on rmete voltî å reschandixhaedje del Daegne. 

E moes d' setimbe, minêye di pesse des pourceas d' Afrike dins les singlés el Gåme. Toplin des payis n' apoirtèt pupont d' tchå d' pourcea d' Beldjike.

Li 2 d' decimbe gn ourit 75.000 djins a s' rashonner a Brussele po on rotaedje disconte li reschandixhaedje del Daegne.

Li 18 di nôvimbe, Charles Michel tape li cote sol håye come prumî minisse del Beldjike, paski l' pårti flamind NVA a cwité l' aloyance di govienmint, a cåze ki l' Beldjike a siné li påye daegnrece sol bagance.

 Pris del Federåcion Walonreye-Brussele 
 Pris del pîce di teyåte : Roland Thibeau po «L' viladje insclumî»
 Pris del rcweraedje filolodjike : Jean-Jacques De Gheyndt po «Schieven Architek!»
 Pris del prumî scrijhaedje : Pierre Noël po «El dernî pinchon»

 Ôtes etrevéns 
E l' Espagne, li droetî Mariano Rajoy est disdjoké do posse di prezidint do govienmint (prumî minisse) d' on vôtaedje di mesfiyance e pårlumint, et replaecî på hintchî Pedro Sanchez. 

E Mecsike, gn ava dipus d' 34.000 moudes ciste anêye la, on rcôrd. Nouv côps so dijh, li moudreu n' est nén trové, adon, nén pûni.

Les Palestinîs d' Gaza atakèt a roter påjhirmint eviè l' meur di schåyaedje avou Israyel tos les vénrdis dispu l' moes d' måss. I dmandèt l' droet des tchessîs-evoye di 1948 et après di rtrover leu payis. Les sôdårds israyelîs, portant bén a houte dirî l' meur, saetchèt sor zels a côps d' fizik. Et touwer 280 djins, bråmint des djonnes. Mins å pus sovint, i lzî tirnut dins les djambes po ndè fé des stroupyîs a veye (end åreut yeu dipus d' 2000 coixhîs insi).

 Ont vnou å monde ciste anêye la 

 Ont morou ciste anêye la 
 Rilomés Walons et waloneus 
 14 di djanvî: Mariette Chinon

 Ôtès djins 
 7 di djanvî: France Gall, tchanteuse e francès.

Categoreye:Date